《铜雀砚》
宋代·赵文

老瞒智计笼天下，歌舞未终铜雀夜。
可怜用破一生心，不及当时台上瓦。
屑金作瓦费精神，那知身后旋成尘。
流传千百僅一二，付与所不知何人。
快阁仙人谀墓得，品题更费东坡墨。
研磨辛苦政未休，怜尔何年返真宅。
摩挲岁月白发生，建安七子俱雕零。
安得春醪三万斛，醉来快写短歌行。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。